വ്യാജപ്രണയക്കുരുക്കില്പ്പെട്ട് നൂറിലധികം ക്രിസ്ത്യന് പെണ്കുട്ടികള് ലൈംഗികമായി ചൂഷണം ചെയ്യപ്പെടുന്നു: തെളിവുകളുണ്ടെന്ന് താമരശ്ശേരി രൂപത തിരുവനന്തപുരം: നാര്ക്കോട്ടിക്ക് ജിഹാദ് കേരളത്തില് സജീവമാണെന്ന പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ വെളിപ്പെടുത്തലിന് ശേഷം മറ്റൊരു വെളിപ്പെടുത്തലുമായി താമരശ്ശേരി രൂപത. ക്രിസ്ത്യന് പെണ്കുട്ടികളെ കപട പ്രണയത്തില് കുടുക്കി ലൈംഗിക ചൂഷണം നടത്തുന്നുവെന്ന നിര്ണ്ണായക വെളിപ്പെടുത്തലാണ് ഇപ്പോള് പുറത്തുവരുന്നത്. വ്യാജ പ്രണയ വിവാഹങ്ങളിലൂടെ ലൈംഗികമായി ചൂഷണം ചെയ്യപ്പെട്ട നൂറിലധികം ക്രിസ്ത്യന് പെണ്കുട്ടികളുടെ ജീവിതത്തിന് തങ്ങള് സാക്ഷികളാണെന്നും താമരശ്ശേരി രൂപത വെളിപ്പെടുത്തുന്നു. രൂപതയുടെ കാറ്റക്കിസം വകുപ്പ് പുറത്തിറക്കിയ ഒരു കൈപുസ്തകത്തിന്റെ മറുപടി പ്രസ്താവനയില് ആണ് ഞെട്ടിപ്പിക്കുന്ന വെളിപ്പെടുത്തലുകള് പുറത്തുവന്നത്. പെണ്കുട്ടികള്ക്ക് കൈവിഷം നല്കി അവരെ ചതിയില്പ്പെടുത്തുന്നുവെന്നും ഇതില് വ്യക്തമാക്കുന്നു. ക്രിസ്ത്യന് സ്ത്രീകളെയും പെണ്കുട്ടികളെയും ലക്ഷ്യം വച്ചുള്ള ലൈംഗിക ഭീകരതയെക്കുറിച്ച് ഞങ്ങള്ക്ക് ധാരാളം പരാതികള് ലഭിച്ചിരുന്നു. നൂറിലധികം പെണ്കുട്ടികള് വ്യാജ പ്രണയ വിവാഹങ്ങളിലൂടെ ലൈംഗിക ചൂഷണത്തിനും പീഡനത്തിനും ഇരയായതായി ഞങ്ങള്ക്ക് തെളിവുകള് ലഭിച്ചിട്ടുണ്ട്. ഒറ്റപ്പെട്ട സംഭവങ്ങളേക്കാള് നിശ്ചിത ലക്ഷ്യത്തോടെയുള്ള സംഘടിതവും ആസൂത്രിതവുമായ ശ്രമമാണിത്. രൂപതയുടെ കാറ്റക്കിസം വകുപ്പ് ഡയറക്ടര് ജോണ് പള്ളിക്കവയലില് പറഞ്ഞു. നേരത്തെ ലവ്ജിഹാദുമായി ബന്ധപ്പെട്ട് സഭ നടത്തിയ പ്രസ്താവനകള്ക്കെതിരെ മുസ്ലീം സംഘടനകള് പ്രതിഷേധം രേഖപ്പെടുത്തുകയും ബിഷപ്പ് ഹൗസിലേക്ക് മാര്ച്ച് നടത്തുകയും ചെയ്തു. പ്രസ്താവന വിവാദമായതോടെ സഭ ഇക്കാര്യത്തില് നിലപാട് വ്യക്തമാക്കിയിരുന്നു. രണ്ട് സമുദായങ്ങള്ക്കിടയില് ശത്രുത ഉണ്ടാക്കാന് പദ്ധതിയില്ലെന്നാണ് പാല ബിഷപ്പിന്റെ വിശദീകരണം. നാര്ക്കോട്ടിക്ക് ജിഹാദിനെതിരെയും ലൗജിഹാദിനെതിരെയുമുള്ള പ്രസ്താവനകളില് സഭ വിശദീകരണം നല്കിയിട്ടും കേരളത്തില് രാഷ്ട്രീയ പ്രതിഷേധങ്ങള് കെട്ടടങ്ങുന്നില്ല. രാജ്യസഭാ എംപി സുരേഷ് ഗോപി പാലാ ബിഷപ്പുമായി ഒരു മണിക്കൂര് നീണ്ട കൂടിക്കാഴ്ച നടത്തി. ബിഷപ്പ് ഉന്നയിച്ച ആശങ്കകള് അതീവ ഗൗരവമുള്ളതാണെന്നും ഒരു മതത്തെക്കുറിച്ചും ബിഷപ്പ് പ്രത്യേകമായി സംസാരിച്ചിട്ടില്ലെന്നും ചില ഭീകര സംഘടനകളെ മാത്രമാണ് അദ്ദേഹം ചൂണ്ടിക്കാണിച്ചതെന്നും കൂടിക്കാഴ്ചയ്ക്ക് ശേഷം സുരേഷ് ഗോപി മാദ്ധ്യമങ്ങളോട് പറഞ്ഞു. സംസ്ഥാനത്തിന്റെ സാമുദായിക ഐക്യം തകര്ക്കുകയെന്ന ലക്ഷ്യത്തോടെ വിഷപ്രചാരണം നടത്തുന്നവര്ക്കെതിരെ കര്ശന നടപടിയെടുക്കുമെന്നാണ് മുഖ്യമന്ത്രി പിണറായി വിജയന് മുന്നറിയിപ്പ് നല്കിയത്. വളരെ ആലോചിച്ചാണ് സിപിഎം കോണ്ഗ്രസ് അംഗങ്ങള് വിഷയത്തില് പ്രതികരണം നടത്തിയത്. ചര്ച്ച് ആസ്ഥാനമായുള്ള മാസികയാണ് ആദ്യമായി ലൗവ് ജിഹാദ് വിഷയം ഉയര്ത്തിയത്. 2017 ല് താമരശ്ശേരി രൂപത ലവ് ജിഹാദിനെക്കുറിച്ച് മുന്നറിയിപ്പ് നല്കിയിരുന്നു, ക്രിസ്ത്യന് പെണ്കുട്ടികള് വ്യാജ പ്രണയക്കുടുക്കില് കുടുങ്ങിക്കിടക്കുകയാണെന്നും ദുരൂഹ സാഹചര്യത്തില് ഇസ്ലാമിലേക്ക് പരിവര്ത്തനം ചെയ്യപ്പെടുന്നുവെന്നുമായിരുന്നു മുന്നറിയിപ്പ്. ലൗ ജിഹാദിന്റെ ഇരകളായ 55 സ്ത്രീകളുടെ പട്ടിക പോലും സഭ അന്ന് പുറത്തുവിട്ടിരുന്നു.